П Р О Т О К О Л    № 21

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

10 юни 2014 г.

Днес, 10.06.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:

Писмо изх. № 223/05.06.2014 г. от председателя на Районен съд гр. Благоевград до Комисията по анализ и отчитане степента на натовареност на органите на съдебната власт /вх. № 11-07-1112/09.06.2014 г./ - като точка 9 от дневния ред.

1. ОТНОСНО: Предложение по чл. 194 ЗСВ от Женя Иванова – съдия в Районен съд – Чирпан /вх. № 11-07-1052/13/31.05.2014 г./ (отложена т.7 от предходното заседание).

От приетия от ВСС Анализ за натовареността на съдилищата за 2013 г. се вижда следното:
- Районен съд гр. Стара Загора е с висока натовареност по щат - 44,51 бр. дела за разглеждане от 1 съдия при 33.03 бр. средно за районните съдилища. Действителната натовареност е 49.46 бр. дела за разглеждане от 1 съдия при 39,17 бр. средно. В графата висока натовареност попадат районните съдилища с натовареност от 35 до 50 дела за разглеждане месечно от един съдия. При този темп на постъпления на дела при увеличаване щата на съда с 1 бр. това би довело до леко намаляване на натовареността. През последните три години натовареността по щат на РС - Стара Загора е висока (2011 г. – 52.18 бр. при средна 38.74 бр.; за 2012 г. – 48.84 бр. при средна – 35.57 бр.);
- Районен съд гр. Чирпан е с ниска натовареност за 2013 г. – 23.96 бр. при средна 33.03 бр. Действителната натовареност е също ниска – 31.08 бр. дела месечно разгледани от 1 съдия, при средна – 39.17 бр. При освобождаване на 1 щат това би довело до покачване на натовареността и приближаване до средната за нивото. За последните 3 години натовареността по щат на РС - Чирпан е ниска (за 2011 г. – 26.88 бр. при средна – 38.74 бр.; за 2012 г. – 26.00 бр. при средна – 35.57 бр.). За отбелязване е и фактът, че РС - Чирпан е и с най-ниска натовареност по щат в съдебния район на Стара Загора.

Като взе предвид изложените данни,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Изразява положително становище за преместване на 1 щ.бр. съдия от Районен съд гр. Чирпан в Районен съд гр. Стара Загора.
2. Изпраща решението заедно с изложените данни на Комисията по предложенията и атестирането на ВСС, за сведение.

2. ОТНОСНО: Извлечение от Протокол № 29/20.05.2014 г. /т. Д-10/ от заседание на Комисията по предложенията и атестирането.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение решението на Комисията по предложенията и атестирането и го приобщава към материалите, които ще бъдат обсъждани при изготвяне на анализ на натовареността на военните органи на съдебна власт в началото на 2015 г.

3. ОТНОСНО: Становище, получено на 05.06.2014 г. чрез електронната форма за контакт с ВСС по темата „Анализ на натовареността на председателите на съдилища и техните заместници”, от Веселина Чолакова, съдия от Административен съд – Варна.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. В електронната форма за контакт с Висшия съдебен съвет да се открие нова тема „Отчитане становището на магистратите от съответния орган на съдебна власт при назначаване на административни ръководители и заместник административни ръководители”.
3.2. Изпраща решението по т. 3.1 на директора на дирекция „Информационни технологии и съдебна статистика” за техническа организация по активиране на темата.
3.3. Изпраща решението по т. 3.1 на Комисия „Професионална квалификация, информационни технологии и статистика” и на Комисията по правни въпроси, за сведение с оглед процедурни въпроси.

4. ОТНОСНО: Писмо изх. № 264/02.06.2014 г. от председателя на Окръжен съд – Благоевград /вх. № 11-06-397/05.06.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от председателя на Окръжен съд – Благоевград.

5. ОТНОСНО: Проект на списък с идентификационни шифри по наказателни дела и проект на списък с кодове по административни дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. ПРИЕМА представените от г-н Калин Калпакчиев и г-жа Галина Карагьозова проекти на актуализирани шифри/кодове на наказателните и административните дела за целите на съдебната статистика, изготвени в резултат на дейността на работните групи, определени от комисията за целта.
5.2. Проектите за списъци с кодове по наказателните и по административните дела, заедно с такъв проект на списък с кодове за гражданските дела, след като бъде изготвен, да бъдат предоставени на КПКИТС с оглед приемането им на съвместно заседание на двете комисии и организиране на приемането им от Висшия съдебен съвет за инкорпориране в съответните статистически справки, които се попълват от съдилищата.

6. ОТНОСНО: Организация на дейността на комисията по изпълнение решението на ВСС по Протокол № 23/05.06.2014 г., т. 31.3, във връзка с провеждане на емпирично изследване на натовареността на съдиите, обхващащо всички съдии от районните, окръжните, апелативните и административните съдилища.

Като взе предвид заложената в Годишния план за дейността на комисията през 2014 г. мярка за осигуряване на условия за откритост, прозрачност и публичност в работата си, и по-специално предвидената дейност по т. 1.6 за изпълнение на мярката,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Следващото заседание на комисията – 17.06.2014 г., да се проведе при открити врати, на което да бъдат поканени външните експерти, ангажирани по линия на проекта на ВСС по Норвежкия финансов механизъм във връзка с осигуряване на техническото и практическо извършване на изследването на натовареността на съдиите, за да представят демо-версия на електронните web-базирани въпросници, чрез които ще се извърши самото изследване, и начина на протичане на изследването и обработване на резултатите от него.
6.2. На представянето /по т. 6.1/ да бъдат поканени всички членове на Висшия съдебен съвет, членовете на Гражданския съвет, както и медии, с оглед огласяване на начина, по който ще се извърши изследването на натовареността на съдиите за определяне тежестта на видовете дела.
6.3. Изпраща настоящото решение на Екипа за управление на проекта на ВСС по НФМ и на директора на дирекция „Публична комуникация” от администрацията на ВСС, с оглед организиране на представянето /по т. 6.1/.
6.4. Възлага на председателя на комисията да предложи проект за обръщение към съдиите и административните ръководители.

7. ОТНОСНО: Извлечение от Протокол № 21/02.06.2014 г., /т. 2/ от заседание на Комисия „Професионална етика и превенция на корупцията” относно изготвяне на анализ и отчет за първите шест месеца на 2014 г. на План-графика по изпълнение на мерките, предвидени в Стратегията за превенция и противодействие на корупцията в съдебната система за 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Възлага на експертния сътрудник към комисията Красимира Василева да изготви за следващо заседание информация за първите шест месеца на 2014 г. относно изпълнението на мерките от План-графика, касаещи дейността на Комисията по натовареност.

8. ОТНОСНО: Предложение до Висшия съдебен съвет за поправка на очевидна фактическа грешка в решението на Висшия съдебен съвет по т. 49.1.2 и т. 49.5.2 по Протокол № 23 от заседание, проведено на 5 юни 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Предлага на Висшия съдебен съвет да допусне поправка на очевидна фактическа грешка в решението си от 05.06.2014 г. по т. 49.1.2 и т. 49.5.2 /Протокол № 23/ в смисъл – вместо с 1 /една/ щ.бр. „Старши експерт – статистически анализ”, увеличението да бъде с 3 /три/ щ.бр., като се заличи увеличението с 2 /две/ щ.бр. „Старши експерт – статистическа обработка на данни”.
8.2. Предложението по т. 8.1 да бъде включено като допълнителна точка към дневния ред за заседанието на ВСС на 12.06.2014 г.

9. ОТНОСНО: Писмо изх. № 223/05.06.2014 г. от председателя на Районен съд гр. Благоевград до Комисията по анализ и отчитане степента на натовареност на органите на съдебната власт /вх. № 11-07-1112/09.06.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага за следващо заседание, като дава възможност на членовете на комисията да се запознаят с изложеното в писмото и исканите становища.

ПРЕДСЕДАТЕЛ
НА КОМИСИЯТА: /п/ КАЛИН КАЛПАКЧИЕВ